Diari Oficial de la Generalitat Valenciana


Sumari del DOGV 8063, del 15-06-2017 (2017/4455)

RESOLUCIÓ de 16 de maig de 2017, de la Presidència de la Generalitat, per la qual s'aprova la constitució de l'agrupació dels ajuntaments de Benassal i Catí per al sosteniment en comú del lloc de secretaria.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8063

Data del DOGV
:   15-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4455


Data del document
:   16-05-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 16 de maig de 2017, de la Presidència de la Generalitat, per la qual s'aprova la constitució de l'agrupació dels ajuntaments de Benassal i Catí per al sosteniment en comú del lloc de secretaria. [2017/4455]  
Els ajuntaments de Benassal i Catí, en sessions ordinàries celebrades en data 18 d'octubre de 2016, van acordar, amb un informe previ de secretaria, i amb el vot favorable de la majoria absoluta del nombre legal de membres de les corporacions, constituir una agrupació per al sosteniment en comú del lloc de secretaria.  
En les mateixes sessions plenàries es van aprovar inicialment els estatuts pels quals s'ha de regir l'agrupació.  
El lloc de secretaria de l'Ajuntament de Benassal actualment es troba vacant als efectes de concurs, igual que el lloc de secretaria de l'Ajuntament de Catí.  
Sotmesos els acords a informació pública per mitjà d'anunci en el Butlletí Oficial de la Província de Castelló número 131, de 29 d'octubre de 2016, per un termini de 30 dies, no s'han produït reclamacions, segons s'acredita en l'expedient.  
Sol·licitat el preceptiu informe a la Diputació Provincial de Castelló, aquest ha sigut emès en sentit favorable, mitjançant un acord de la Junta de Govern Local, adoptat en sessió de data 7 de febrer de 2017.  
  
A més, pel que fa a la secretaria de l'agrupació dels ajuntaments de Benassal i Catí, és procedent la seua classificació com a secretaria de classe tercera, de conformitat amb el que preveu l'article 166.2.c de la Llei 8/2010, de 23 de juny, de la Generalitat, de règim local de la Comunitat Valenciana, que atribueix l'esmentada classificació a les secretaries d'ajuntament el municipi de les quals tinga una població inferior a 5.001 habitants i el pressupost del qual no excedisca de 3.000.000,00 d'euros. Aquests requisits concorren en aquest supòsit, segons les dades de població i pressupostos que es troben en la Direcció General d'Administració Local.  
Vistos els antecedents indicats, i en virtut del que disposen els articles 164.2 i 166.2.c de la Llei 8/2010, de 23 de juny, de la Generalitat, de règim local de la Comunitat Valenciana, així com per l'article 12.2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
  
Primer  
Aprovar la constitució d'una agrupació constituïda pels ajuntaments de Benassal i Catí, per al sosteniment en comú del lloc de secretaria.  
  
  
Segon  
Classificar el lloc de treball resultant de l'agrupació com a secretaria de classe tercera, que està reservat a funcionaris d'Administració local amb habilitació de caràcter nacional pertanyents a la subescala de secretaria intervenció.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública, no es pot interposar recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que hi estimen oportuna.  
  
València, 16 de maig de 2017.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.